**PREAMBULA IN OKVIRNI NASLOV PODZAKONSKEGA AKTA:**

Na podlagi 60. člena Zakona o motornih vozilih (ZMV-1) (Uradni list RS, št. XX/YY) izdaja minister za infrastrukturo

**PRAVILNIK**

**o načinu in postopku pridobitve pooblastila za opravljanje nalog**

**tehnične službe, strokovne organizacije in registracijske organizacije**

**VSEBINA, OPISANA PO VSEBINSKIH SKLOPIH:**

1. PREDMET UREJANJA (VSEBINA AKTA)

Ta pravilnik določa način in postopekpridobitvepooblastila za opravljanje nalog tehnične službe oziroma strokovne organizacije iz zakona ter način izvrševanja nadzora nad njihovim delom.

Ta pravilnik deloma prenaša v pravni red Republike Slovenije določbe Direktive 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (okvirna direktiva) – (UL L št. 236 z dne 09. 10. 2007, str. 1).

1. PREDSTAVITEV PO VSEBINSKIH SKLOPIH
2. Opis ukrepa in rešitve

Določitev načina in postopkapridobitvepooblastila za opravljanje nalog tehnične službe oziroma strokovne organizacije iz zakona ter način izvrševanja nadzora nad njihovim delom.

1. Naslovnik

Pravilnik se nanaša na tehnične službe in strokovne organizacije.

1. Pravne posledice

Pri neupoštevanju tega pravilnika lahko pride do prenehanje oziroma izgubo posameznih pravic.

1. PREHODNI REŽIM

Tehničnim službam in strokovnim organizacijam, ki imajo veljavno pooblastilo za opravljanje nalog, izdano pred začetkom uporabe zakona, mora homologacijski organ najpozneje do 1. decembra 2017 izdati novo pooblastilo na podlagi zakona. Za to pooblastilo vloga ni potrebna, razen če gre pri tem za razširitev pooblastila.

1. ZAČETEK VELJAVNOSTI

Ta pravilnik začne veljati petnajsti dan po objavi v Uradnem listu Republike Slovenije.

**NORMATIVNI DEL**

I. SPLOŠNE DOLOČBE

1. člen

(vsebina pravilnika)

Ta pravilnik določa način in postopekpridobitvepooblastila za opravljanje nalog tehnične službe iz 56. člena oziroma strokovne organizacije iz 57. člena Zakona o motornih vozilih (Uradni list RS, št. 106/10; v nadaljnjem besedilu: zakon) ter način izvrševanja nadzora nad njihovim delom.

2. člen

(predpisi Evropske unije)

Ta pravilnik deloma prenaša v pravni red Republike Slovenije določbe Direktive 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (okvirna direktiva) – (UL L št. 236 z dne 09. 10. 2007, str. 1), zadnjič spremenjena z Uredbo Komisije (EU) št. spremenjeno z Uredbo Komisije (EU) št. 1229/2012 z dne 10. decembra 2012 o spremembi prilog IV in XII k Direktivi 2007/46/ES Evropskega parlamenta in Sveta o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (UL L št. 353 z dne 21.12.2012, str. 1-30) v delu, ki se nanaša na pooblaščanje tehničnih služb.

3. člen

(pomen izrazov)

Izrazi, uporabljeni v tem pravilniku, pomenijo:

1. »presoja« je podroben pregled vložnika zaradi ugotovitve njegove usposobljenosti za opravljanje nalog tehnične službe oziroma strokovne organizacije, skladno z zahtevami tega pravilnika.

2. »strokovna organizacija« je pravna oseba ali samostojni podjetnik posameznik, določena kot strokovni organ za izvajanje postopka identifikacije in ocene tehničnega stanja vozila ali za izvajanje rednih in izrednih pregledov vozil po posebnih zahtevah;

3. »tehnična služba« je pravna ali fizična oseba, določena kot strokovni organ za izvajanje preskusov ali kontrol ali pregledov v postopku homologacije in posamične odobritve vozila in za izvajanje posamične odobritve predelanih in popravljenih vozil;

4. člen

(razvrstitev tehničnih služb)

Tehnične službe se, v odvisnosti od njihovih nalog, razvrstijo v eno ali več izmed naslednjih petih kategorij dejavnosti:

1. v kategorijo A sodijo tehnične službe, ki v svojih prostorih izvajajo preskuse in preglede, določene v predpisih o homologaciji vozil;

2. v kategorijo B sodijo tehnične službe, ki nadzirajo preskuse, določene v predpisih o homologaciji vozil, ki se izvajajo v prostorih proizvajalca ali v prostorih tretje stranke;

3. v kategorijo C sodijo tehnične službe, ki opravljajo postopek začetne presoje ter redno ocenjujejo in spremljajo postopke proizvajalca za nadzor skladnosti proizvodnje;

4. v kategorijo D sodijo tehnične službe, ki izvajajo ali nadzirajo preskuse ali preglede v okviru nadzora skladnosti proizvodnje;

5. v kategorijo E sodijo tehnične službe, ki v primeru homologacije vozila po delih in posamične odobritve vozil preverjajo skladnost vozila s predpisi o homologaciji vozil na podlagi priloženih dokazil, in same ne izvajajo preskusov.

5. člen

(razvrstitev strokovnih organizacij)

Strokovne organizacije opravljajo identifikacijo in oceno tehničnega stanja vozil.

II. PODELITEV POOBLASTILA

6. člen

(pooblastitelj)

Pooblastilo tehnični službi ali strokovni organizaciji podeli homologacijski organ iz 8. člena zakona (v nadaljnjem besedilu: homologacijski organ), na podlagi vloge tehnične službe oziroma strokovne organizacije in poročila o usposobljenosti.

7. člen

(vložitev vloge)

Postopek podelitve pooblastila se začne z vložitvijo pisne vloge za podelitev pooblastila za opravljanje nalog tehnične službe oziroma strokovne organizacije. Vloga se vloži pri homologacijskemu organu v skladu s predpisi o splošnem upravnem postopku.

8. člen

(vložitev vloge za tehnično službo)

(1) V vlogi za pridobitev pooblastila za opravljanje nalog tehnične službe mora vložnik navesti najmanj naslednje podatke oziroma predložiti naslednja dokazila:

1. svoje splošne podatke (ime oziroma firmo, naslov prebivališča ali sedeža, pravni status);

2. tehnični predpis, na podlagi katerega želi opravljati naloge;

3. opredelitev vrste, področja in obsega nalog in proizvodov, za katere želi pooblastilo;

4. dokazilo o zavarovanju odgovornosti za opravljanje dejavnosti, in

5. izjavo o izpolnjevanju zahtev za pooblastilo in akreditacijsko listino, s katero izkazuje izpolnjevanje predpisanih pogojev oziroma svojo usposobljenost za opravljanje nalog.

(2) Tehnične službe morajo biti za opravljanje svoje dejavnosti akreditirane po ustreznem mednarodnem standardu in sicer:

1. za kategorijo A po standardu SIST EN ISO/IEC 17025 (preskuševalni in kalibracijski laboratoriji);

2. za kategorije B, D in E po standardu SIST EN ISO/IEC 17020 (kontrolni organi), in

3. za kategorijo C po standardu SIST EN ISO/IEC 17021 (certifikacijski organi).

(3) Tehnična služba, določena za opravljanje dejavnosti kategorije A, lahko preskuse, potrebne v postopku ugotavljanja skladnosti, za katere je bila določena, opravlja ali nadzira tudi v prostorih proizvajalca ali tretje stranke.

(4) Tehnična služba pred opravljanjem ali nadzorom preskusa v prostorih proizvajalca ali tretje stranke preveri, ali so merilne naprave in prostori, v katerih se opravlja preskus, v skladu z ustreznimi zahtevami standardov iz drugega odstavka tega člena.

9. člen

(vložitev zahteve za strokovno organizacijo)

(1) V vlogi za pridobitev pooblastila za opravljanje nalog strokovne organizacije, ki razpolaga z akreditacijsko listino, s katero izkazuje izpolnjevanje predpisanih pogojev oziroma svojo usposobljenost za opravljanje nalog, mora vložnik navesti najmanj naslednje podatke oziroma predložiti naslednja dokazila:

1. svoje splošne podatke (ime oziroma firmo, naslov prebivališča ali sedeža, pravni status);

2. tehnični predpis, na podlagi katerega želi opravljati naloge;

3. opredelitev vrste, področja in obsega nalog in proizvodov, za katere želi pooblastilo;

4. dokazilo o zavarovanju odgovornosti za opravljanje dejavnosti, in

5. dokazila o izpolnjevanju zahtev za pooblastilo in akreditacijsko listino, s katero izkazuje izpolnjevanje predpisanih pogojev oziroma svojo usposobljenost za opravljanje nalog.

(2) V primeru iz prejšnjega odstavka mora biti dejavnost strokovne službe akreditirana po mednarodnem standardu SIST EN ISO/IEC 17020 (kontrolni organi).

(3) Vložnik vloge za pridobitev pooblastila za opravljanje nalog strokovne organizacije, ki nima pridobljene akreditacije, mora v svoji zahtevi navesti najmanj naslednje podatke oziroma predložiti naslednje podatke in dokazila:

1. svoje splošne podatke (ime oziroma firmo, naslov prebivališča ali sedeža, pravni status);

2. organizacijsko strukturo z opisom medsebojnih razmerij posameznih organizacijskih enot;

3. dejavnosti, ki bi lahko vplivale na nepristransko delo;

4. tehnični predpis, na podlagi katerega želi opravljati naloge;

5. opredelitev vrste, področja in obsega nalog in storitev, za katere želi pooblastilo;

6. lokacijo (lokacije), na katerih želi opravljati svojo dejavnost;

7. dokazilo o zavarovanju odgovornosti za opravljanje dejavnosti, in

8. dokazila o izpolnjevanju zahtev za pooblastilo in listine, s katerimi izkazuje svojo usposobljenost za opravljanje nalog (osebje, prostori, oprema, neodvisnost, zagotavljanje poslovne tajnosti …).

10. člen

(komisija za presojo)

(1) Homologacijski organ imenuje komisijo za presojo tehnične službe ali strokovne organizacije, ki je vložila zahtevo za pridobitev pooblastila. Komisijo sestavlja pet presojevalcev, presojo pa morajo opraviti najmanj trije.

(2) Komisijo vodi predsednik, ki je predstavnik homologacijskega organa,, vsaj en član pa mora biti zaposlen na ministrstvu, pristojnem za promet, na področju, ki je povezano z ugotavljanjem skladnosti vozil. Člani komisije morajo imeti ustrezno tehnično in administrativno znanje za izvajanje presoje po seriji standardov SIST EN ISO/IEC 17000, vsaj eden od članov pa mora imeti tudi posebno znanje o področju, na katerem bo tehnična služba oziroma strokovna organizacija izvajala svoje dejavnosti. Komisija lahko pritegne k presoji tudi zunanjega strokovnega presojevalca. Presojevalci morajo biti neodvisni in izkazati zaupanje ter neoporečnost. Spoštovati morajo zaupnost in molčečnost.

(3) Komisija presoja usposobljenost tehnične službe ali strokovne organizacije za opravljanje nalog, za katere je zaprosila v vlogi.

11. člen

(presoja)

(1) Komisija ugotavlja vložnikovo usposobljenost na podlagi listin, ki jih ta predloži ob vložitvi vloge in ocenjevalnega obiska na sedežu vložnika in po potrebi na drugih lokacijah, kjer ta namerava izvajati svoje naloge. Komisija odloči tudi ali je potrebno izvesti druge dokaze.

12. člen

(presoja vložnika z akreditacijsko listino)

(1) V primerih, ko vložnik dokazuje svojo usposobljenost z akreditacijsko listino, komisija preveri pokritost obsega nalog, ki so predmet vloge, z obsegom nalog, ki so predmet akreditacije, s pomočjo vprašalnikov. Vprašalniki, ki jih odobri ministrstvo, pristojno za promet, morajo omogočiti preverjanje vseh podrobnosti o vložniku, potrebnih za ugotavljanje njegove usposobljenosti. Če komisija ugotovi, da so predložena dokazila o usposobljenosti pomanjkljiva in ne izkazujejo izpolnjenosti vseh predpisanih pogojev, naloži vložniku, da jih dopolni. Komisija opredeli obseg nalog oziroma zahtevanih znanj vložnika, ki niso pokriti z akreditacijo in mu naloži predložitev dodatnih dokazil oziroma sprejme sklep o izvedbi dodatnih dokazov, po načinu, kot se uporablja za akreditacijo.

(2) Komisija se z vložnikom dogovori o datumu presoje v prostorih vložnika.

(3) V prostorih vložnika opravi komisija presojo v prostorih, v katerih se bodo izvajale naloge, in po potrebi na drugih lokacijah, na katerih deluje tehnična služba oziroma strokovna organizacija.

(3) Komisija analizira vse potrebne informacije in dokazila, ki so bili zbrani pri pregledu dokumentov in spisov ter pri presoji na kraju samem. Analiza mora biti tako obsežna, da komisiji omogoči, da določi stopnjo usposobljenosti tehnične službe oziroma strokovne organizacije in ugotovi, v kolikšni meri so izpolnjene zahteve za podelitev pooblastila.

(4) Preden komisija zapusti mesto presoje, se sestane z vložnikom. Na tem sestanku komisija seznani vložnika o izsledkih presoje. Vložniku se omogoči, da zastavi vprašanja v zvezi z ugotovitvami, vključno z morebitnimi neskladnostmi in njihovo podlago.

13. člen

(presoja vložnika brez akreditacijske listine)

(1) V primerih, ko vložnik za svojo dejavnost ne poseduje akreditacijske listine, komisija preveri usposobljenost vložnika za opravljanje nalog, ki so predmet vloge, s pomočjo vprašalnikov. Vprašalniki, ki jih odobri ministrstvo, pristojno za promet, morajo omogočiti preverjanje vseh podrobnosti o vložniku, potrebnih za ugotavljanje njegove usposobljenosti. Če komisija ugotovi, da so dokazila, ki so priložena vlogi, pomanjkljiva, zahteva dodatna dokazila oziroma preveri manjkajoče dokaze ob obisku vložnika v njegovih prostorih.

(2) Komisija se z vložnikom dogovori o datumu presoje v prostorih vložnika.

(3) V prostorih vložnika opravi komisija presojo v prostorih, v katerih se bodo izvajale naloge, in po potrebi na drugih lokacijah, na katerih namerava delovati vložnik.

(3) Komisija analizira vse potrebne informacije in dokazila, ki so bili zbrani pri pregledu dokumentov in spisov ter pri presoji na kraju samem. Analiza mora biti tako obsežna, da komisiji omogoči, da določi stopnjo usposobljenosti strokovne organizacije in ugotovi, v kolikšni meri so izpolnjene zahteve za podelitev pooblastila.

(4) Preden komisija zapusti mesto presoje, se sestane z vložnikom. Na tem sestanku komisija seznani vložnika o izsledkih presoje. Vložniku se omogoči, da zastavi vprašanja v zvezi z ugotovitvami, vključno z morebitnimi neskladnostmi in njihovo podlago.

14. člen

(poročilo o presoji)

(1) Pisno poročilo o izidu presoje komisija pošlje vložniku. V poročilo o presoji se vključijo pojasnila o usposobljenosti in izpolnjevanju zahtev, opredelijo pa se tudi morebitne neskladnosti, ki jih je treba odpraviti zaradi izpolnjevanja zahtev za pooblastilo. Poročilo, ki ga podpišejo vsi člani komisije, navzoči pri presoji, vsebuje najmanj:

1. enoznačno identifikacijo vložnika;

2. področje za katerega vložnik želi pooblastilo;

3. datum(-e) presoj na kraju samem;

4. ime(-na) presojevalca(-ev) in/ali strokovnjakov, ki sodelujejo pri presoji;

5. enoznačno identifikacijo vseh ocenjenih prostorov;

6. predlagano področje pooblastila, ki se je ocenilo;

7. opis morebitnih ugotovljenih neskladnosti, in

8. mnenje, ali naj se vložnik pooblasti kot tehnična služba oziroma strokovna organizacija.

(2) Komisija vložnika pozove, naj se v določenem roku odzove na poročilo o presoji in opiše posebne ukrepe, ki jih je ali jih bo izvedel v določenem roku za odpravo morebitnih neskladnosti.

(3) Po prejemu odgovora od vložnika komisija preuči, ali so ukrepi za odpravo neskladnosti, navedeni v odgovoru vložnika, zadostni in učinkoviti. Če se ugotovi, da je odziv nezadosten, zahteva dodatne informacije. Poleg tega lahko zahteva dokazila o učinkovitem izvajanju sprejetih ukrepov ali pa izvede naknadno presojo, s katero preveri učinkovitost izvajanja popravnih ukrepov.

15. člen

(poročilo o usposobljenosti)

(1) Komisija izda poročilo o usposobljenosti vložnika za opravljanje nalog tehnične službe oziroma strokovne organizacije, ko ugotovi, da pri vložniku ni ugotovljenih neskladnosti. To poročilo podpišejo vsi člani komisije, prisotni pri presoji. Poročilo komisija dostavi homologacijskemu organu.

(2) Poročilo o usposobljenosti vsebuje najmanj:

1. enoznačno ime ali firmo ter naslov ali sedež vložnika;

2. datum ali datume presoj na kraju samem z navedbo lokacij presoje;

3. imena presojevalcev in/ali strokovnjakov, ki so sodelovali pri presoji;

4. enoznačno identifikacijo vseh v presojo vključenih prostorov;

5. predlagano področje pooblastila, ki se je ocenjevalo,

6. izjavo o primernosti notranje organizacije in postopkov, ki jih je določil vložnik, da utemelji zaupanje v svojo usposobljenost, glede izpolnjevanja zahtev za pooblastilo;

7. informacije o odpravi vseh neskladnosti;

8. priporočilo, ali naj se vložnik pooblasti kot tehnična služba oziroma strokovna organizacija, in področje pooblastila, in

9. akreditacijsko listino (če pride v poštev).

16. člen

(podelitev pooblastila)

(1) Na podlagi poročila o usposobljenosti, izda homologacijski organ odločbo, s katero odloči o vložnikovi zahtevi.

(2) V odločbi o podelitvi pooblastila za tehnično službo mora biti navedeno najmanj naslednje:

1. kategorija tehnične službe;

2. kategorija vozil, ki jih tehnična služba lahko pregleduje;

3. tehnični predpis, na katerega se nanaša odločba;

4. podroben opis obsega dela, za katerega se tehnična služba pooblašča;

5. navedba lokacije na kateri tehnična služba izvaja svojo dejavnost;

6. enotna identifikacijska številka tehnične službe, ki jo dodeli homologacijski organ, in

7. imenovani podpisniki listin, ki jih izdaja tehnična služba.

(3) V odločbi o podelitvi pooblastila za strokovno organizacijo mora biti navedeno najmanj naslednje:

1. vrsta opravil, ki jih strokovna organizacija lahko izvaja;

2. kategorija vozil, ki jih strokovna organizacija lahko pregleduje;

3. tehnični predpis, na katerega se nanaša odločba;

4. podroben opis obsega dela, za katerega se strokovna organizacija pooblašča;

5. navedba lokacije (lokacij) na katerih strokovna organizacija izvaja svojo dejavnost;

6. enotna identifikacijska številka strokovne organizacije, ki jo dodeli homologacijski organ, in

7. imenovani podpisniki listin, ki jih izdaja strokovna organizacija.

III. NADZOR NAD DELOM POOBLAŠČENCEV

17. člen

(redni in izredni strokovni nadzor)

(1) Homologacijski organ skladno s 66. členom zakona izvaja redni strokovni nadzor nad opravljanjem nalog pooblaščenca. Redni nadzor se praviloma izvaja z letnimi pregledi na lokaciji izvajanja nalog in preverjanjem poslanih podatkov.

(2) Homologacijski organ lahko pri pooblaščencu opravi izredni strokovni nadzor, če na podlagi zbranih podatkov ali vloženih pritožb nastane dvom o zakonitosti oziroma pravilnosti njegovega delovanja.

(3) V primeru, da pri strokovnem nadzoru ugotovi nepravilnosti, ki zahtevajo ukrepanje inšpektorja, mora homologacijski organ o tem takoj obvestiti inšpektorat, pristojen za promet, ki pri pooblaščencu nemudoma opravi inšpekcijski nadzor.

(4) V primeru ugotovljenih večjih nepravilnosti (hujših kršitev) homologacijski organ ukrepa skladno z 59. členom zakona.

18. člen

(dolžnosti pooblaščenca)

(1) Pooblaščenec mora dovoliti homologacijskemu organudostop do vseh podatkov, ki so povezani z njegovim izvrševanjem nalog in izpolnjevanjem pogojev za opravljanje nalog v okviru pooblastila ter dostop do vseh prostorov, kjer se izvajajo te naloge.

(2) Pooblaščenec mora nemudoma obvestiti homologacijski organ o vseh spremembah, ki bi lahko vplivale na njegovo usposobljenost, obseg opravljanja nalog ali nepristranskost.

(3) Pooblaščenec mora hraniti vse zapise opravljenih delovnih nalog in njihovih rezultatov najmanj 10 let, če s predpisom za posamezne naloge ni določeno drugače. Zapisi so lahko shranjeni tudi v elektronski obliki.

(4) Pooblaščenec mora na zahtevo homologacijskega organa sodelovati v nacionalnih ali mednarodnih shemah preskusov strokovne usposobljenosti ali drugih primerjavah, vzpostavljenih na področju njegovega delovanja.

19. člen

(ukrepi)

(1) Če se pri nadzoru iz 17. člena tega pravilnika ugotovi, da pooblaščenec ne izpolnjuje pogojev za pooblastitev, mu homologacijski organ naloži ukrepe in določi rok za odpravo pomanjkljivosti. Pooblaščenec je dolžan v danem roku obvestiti homologacijski organ o izvršitvi ukrepov, določenih v sklepu.

(2) Če pooblaščenec v danem roku ne odpravi ugotovljenih pomanjkljivosti, homologacijski organ v skladu z 59. členom zakona odvzame podeljeno pooblastilo.

IV. EVIDENCA, PRIGLASITEV IN DOKAZILA

20. člen

(evidenca izdanih pooblastil)

(1) Homologacijski organ vodi evidenco izdanih pooblastil tehničnim službam in strokovnim organizacijam, skladno s šestim odstavkom 63. člena zakona.

(2) Iz evidence iz prejšnjega odstavka homologacijski organ objavlja na svoji spletni strani podatke o imenu ali firmi in naslovu ali sedežu pooblaščenca, obsegu pooblastila in lokacijah, na katerih izvaja svojo dejavnost. Podatki vsebujejo tudi opombo o morebitno vrnjenem ali odvzetem pooblastilu.

21. člen

(priglasitev tehničnih služb)

(1) Homologacijski organ vsako tehnično službo, ki opravlja naloge na podlagi harmoniziranih predpisov EU, priglasi Komisiji EU in o tem obvesti ministrstvo, pristojno za promet ter tehnično službo. V tej priglasitvi navede:

1. ime ali firmo in naslov ali sedež,

2. kategorijo dejavnosti,

3. področje dela,

4. elektronski naslov, in

5. imena odgovornih oseb.

(2) Homologacijski organ redno sporoča Komisiji EU in ministrstvu, pristojnem za promet, tudi vse spremembe podatkov iz prejšnjega odstavka.

(3) V priglasitvi iz prvega odstavka tega člena mora biti navedeno, za katere predpise je bila tehnična služba pooblaščena. Tehnična služba lahko izvaja naloge, za katere je pooblaščena, šele po opravljeni priglasitvi.

22. člen

(dokumentacija)

Homologacijski organ hrani vse dokumente, ki so povezani s podelitvijo pooblastila tehnični službi ali strokovni organizaciji, trajno. Enako velja tudi za dokumentacijo o rednem oziroma izrednem strokovnem nadzoru tehnične službe ali strokovne organizacije in morebitnem odvzemu pooblastila.

V. PROIZVAJALEC KOT TEHNIČNA SLUŽBA

23. člen

(pooblastitev proizvajalca za tehnično službo)

Pod pogoji tega pravilnika je kot tehnična služba kategorije »A« v skladu z določbami pravilnika, ki ureja odobritev motornih vozil, lahko pooblaščen tudi proizvajalec.

VI. PREHODNA IN KONČNA DOLOČBA

24. člen

(pooblastilo na podlagi zakona)

Tehničnim službam in strokovnim organizacijam, ki imajo veljavno pooblastilo za opravljanje nalog, izdano pred začetkom uporabe zakona, mora homologacijski organ najpozneje do 1. decembra 2017 izdati novo pooblastilo na podlagi zakona. Za to pooblastilo vloga ni potrebna, razen če gre pri tem za razširitev pooblastila.

25. člen

(začetek veljavnosti)

Ta pravilnik začne veljati 1. aprila 2017.